Jeg har indtil for nylig kun haft positive oplevelser med Elgiganten, både mht. priserne på deres produkter og når jeg en sjælden gang har haft brug for kundeservice.
Det er så fortid nu.

Jeg bestilte Splinter Cell Blacklist Ultimatum som en preorder pakke, som bestod af selve spillet og en preorder pakke med noget ekstra indhold inde på elgiganten.dk. Det kostede 349 kr. Og allerede der kunne jeg godt se at de forskellige SC:Blacklist produkter de havde var rimelig forvirrende. De havde fx både Ultimatum edition inklusiv den her pre-order pakke (hvis indhold tilsyneladende alligevel var med i Ultimatum versionen i forvejen), dette var et pakketilbud. Og så havde de bare ultimatum versionen alene.
Både pakkeløsningen og den alene version kostede 349 kr.
Jeg valgte så pakkeløsningen for at være sikker på at få det hele med.

Det skal også siges at man på samme måde havde mulighed for at bestille Upper echelon versionen både med og uden pre-order pakken. Den version kostede så 249 kr.
Da spillet så udkommer bliver jeg ringet op af en fra kundeservice, som fortæller mig at de ikke kan levere ultimatum versionen, men at jeg kan vælge at få Upper echelon versionen til 199 kr. istedet for.
Fedt nok tænker jeg, da jeg jo sparer 48 kr. og siger ja tak.

Det jeg så får fra posten er den her såkaldte pre-order pakke, som ikke indeholder noget spil, men en kode til at aktivere på splintercell.com/vip så du kan få ekstra indhold. 
Det prøver jeg så, og ligeså snart du logger ind på den pågældende side med din konto og systemet ser at du er fra DK, får man en besked om at tilbuddet ikke gælder i landet. Jeg kan også se at der bag på pre-order æsken står "Tom Clancy's Splinter Cell Blacklist Pre-Order Pack UK". Så det virker ikke til at den er beregnet til danske kunder.

Jeg skriver så til kundeservice for at høre dels, hvorfor jeg har fået en pre-order pakke som ikke virker og dels hvor selve spillet bliver af.
Jeg for så at vide at selve spillet (upper echelon versionen) først er på lager igen den 4/10 (!) og at de har tilbagebetalt 23,26 kr.
Grunden til det skæve beløb er så åbenbart at de kikker på hver enkelt produkt i den her "pakkeløsning" jeg har bestilt.
Dvs. jeg ender med at betale 325,74 kr. for at få Upper echelon versionen plus en pre-order pakke som ikke virker og skal også lige vente over en måned.
Som skrevet tidligere kunne jeg bestille Upper Echelon versionen til 249 kr. inden det udkom. Så fordi Elgiganten ikke kunne levere ultimatum får jeg nu den "dårligere" version til 325,74 kr. istedet for de 199 kr. der blev sagt i telefonen. Og istedet for de 249 kr. som jeg selv havde kunnet bestille det for tidligere.
Det er rimelig indviklet og jeg går ud fra, at det er pga. det her pakkeløsnings-halløj.
Som skrevet tidligere så det ud til at pre-order pakkens indhold alligevel var med i både Ultimatum og Upper echelon versionen, men fordi det blev betragtet som to seperate produkter i en pakke er det gået helt skævt.

Kundeservicen gennem min email-korrespondance har ikke budt på nogen som helst forståelse for at jeg nu betaler mere for mindre, pga. en leverance de ikke kunne opfylde. Og det virkede ikke til at medarbejderne var særlig meget inde i de pakkeløsninger og produkter der nu var til SC:Blacklist. 
Jeg spurgte også om jeg så kunne få pengene tilbage. Så skulle jeg bare levere det hele tilbage inden 14 dage. Det virker ikke til at medarbejderen har sat sig særlig godt  ind i sagen, da jeg jo har åbnet pre-order pakken og brudt emballagen.
Utrolig dårlig og meget skuffende service fra Elgiganten.


EDIT:
Hej Steffen,

Kan jeg evt. ikke sende dig en email med mit ordrenummer så du kan kikke på ordren, det virker til at du har lidt mere styr på det end dem jeg skrev med tidligere?
Har ikke så meget tid i morgen, så det ville være lækkert hvis det kunne ordnes via mail, det er også lidt nemmere at forklare problemstillingen på skrift, da den jo er ret indviklet.
Hvis det ikke er muligt, vil jeg ringe ind, men det ville være fedt hvis det kunne klares på mailen.

Tak for svaret